ไทยพาณิชย์ขายตราสารหนี้สูงสุด4%
บลจ.ไทยพาณิชย์ ขายตราสารหนี้ลงทุนทั้งในและต่างประเทศ อายุ 3 เดือน1 ปี ผลตอบแทน 2.90-4%
13 เม.ย. 2555

บลจ.ไทยพาณิชย์ ขายตราสารหนี้ลงทุนทั้งในและต่างประเทศ อายุ 3 เดือน1 ปี ผลตอบแทน 2.90-4% 
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทอยู่ระหว่างการเสนอขายกองทุนที่ลงทุนในตราสารหนี้ในประเทศและต่างประเทศ อายุตั้งแต่ 3 เดือน-1 ปี จำนวน 4 กองทุน มูลค่ารวม 2.2 หมื่นล้านบาท คาดจะให้ผลตอบแทน 2.904% ต่อปี เปิดขายถึงวันที่ 17 เม.ย. 2555 ลงทุนขั้นต่ำ 1 หมื่นบาท
กองทุนเปิดไทยพาณิชย์ตราสารหนี้ 3M24 อายุ 3 เดือน คาดผลตอบแทนประมาณ 2.90% ต่อปี ลงทุนเฉพาะตราสารหนี้ในประเทศ ส่วนอีก 2 กองทุนลงทุนในตราสารหนี้ในประเทศ ผสมฝากเงินธนาคารในต่างประเทศ ได้แก่ กองทุนเปิดไทยพาณิชย์ตราสารหนี้ 3M44 อายุ 3 เดือน คาดผลตอบแทนประมาณ 3% ต่อปี กองทุนเปิดไทยพาณิชย์ตราสารหนี้ 6M61 อายุ 6 เดือน คาดผลตอบแทนประมาณ 3.30% ต่อปี ปิดความเสี่ยงจากอัตราแลกเปลี่ยน
สำหรับกองทุนเปิดไทยพาณิชย์ตราสารหนี้ต่างประเทศ 1Y31 อายุ 1 ปี คาดผลตอบแทน 4% ลงทุนในเงินฝากธนาคารในต่างประเทศและตราสารหนี้ที่ออกโดยธนาคารในบราซิล ปิดความเสี่ยงจากอัตราแลกเปลี่ยน